**JEGYZŐKÖNYV**

**Készült:** Telki Község Képviselő-testülete Pénzügyi Bizottságának 2016. május 30-án a Polgármesteri Hivatal tárgyalójában megtartott nyilvános üléséről.

**Jelen vannak:**

Földvári-Nagy László Bizottság elnöke

Szigeti Antal Bizottság tag,

Fillinger Zsófia Bizottsági tag

Király Péter Bizottsági tag

Láng Richárd Bizottsági tag

Deltai Károly Polgármester

dr. Lack Mónika Jegyző

Móczár Gábor Alpolgármester

Halász Terézia Képviselő

Takács Zoltán Alpolgármester

Vetési Vincéné Pénzügyi csoport

Hoós Péter Műszaki csoport

Távolmaradását senki nem jelezte előre, Király Péter és Szigeti Antal később érkezett.

Földvári-Nagy László elnökköszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja.

**Deltai Károly:** Érkezett egy megkeresés a Polgármesteri Hivatalhoz elővásárlási jog gyakorlására vonatkozóan, melyet érdemes lenne megtárgyalnunk. Javaslom napirendre tűzni.

Telki Község Képviselő-testülete Pénzügyi- Bizottsága (egyhangú szavazattal - 3 fő bizottsági tag volt jelen a szavazáskor) határozathozatal mellőzésével az alábbi napirendet fogadta el:

Napirend

1.Tájékoztató a helyi adó és gépjárműadó bevételek alakulásáról, 2016.április 30-i állapot szerint

**Előterjesztő**: Polgármester

2. A 2015. évi költségvetés végrehajtásáról szóló beszámoló megtárgyalása.

**Előterjesztő**: Polgármester

3. Tájékoztató Telki község Képviselő-testülete 2016. évi költségvetésének I. negyedéves végrehajtásáról.

**Előadó:** Polgármester

4. Beszámoló a Környezetvédelmi Alap 2015. évi felhasználásáról

**Előterjesztő**: Polgármester

5. Óvoda építésére, fejlesztésére VEKOP 6.1.1-15 számú pályázat benyújtásáról

**Előadó:** Polgármester

6. Önkormányzati feladatellátást szolgáló fejlesztések támogatásra vonatkozó Pályázat benyújtásáról

**Előadó:** Polgármester

7. A VEKOP-1.3.2-15 Turisztikai szervezetek (TDM) fejlesztése című felhívás keretében benyújtandó pályázathoz kapcsolódó nyilatkozatról

**Előadó:** Polgármester

8.A Telki 1105 hrsz-ú ingatlanban lévő tulajdoni hányad térítésmentes átruházásáról

**Előadó:** Polgármester

9. Szabadidős rendőr foglalkoztatásáról

**Előterjesztő**: Polgármester

10.Telki Község Önkormányzat Közbeszerzési Szabályzatának módosításáról

**Előterjesztő**: Polgármester

11.Telki viziközművek 15 éves gördülő fejlesztési Terv módosításáról

**Előadó:** Polgármester

Egyebek

**Napirendek tárgyalása**

**1.Tájékoztató a helyi adó és gépjárműadó bevételek alakulásáról, 2016.április 30-i állapot szerint**

**Előterjesztő: Polgármester**

**Deltai Károly:** Nincs kiegészítésem a Hivatal részéről a kiküldött anyaggal kapcsolatban.

**Takács Zoltán:** Figyelemre méltó és negatív, hogy a 2016. évi kintlévőségek elég magasak. 16 M Ft, már 2016.05.15.-ig ez szokatlanul magas arány.

**Vetési Vincéné:** a 16 M Ft-ból már 7.998.000 Ft befolyt és az iparűzési adók még most érkeznek.

**Lack Mónika:** A fennmaradó összegből 1,5 Mft az idegenforgalmi adó hátralék, ami egy adózótól érkezik, 1,5 Mft a talajterhelési díj hátralék van szintén egy adózótól.

**Lack Mónika:** Májusban indulnak majd el a végrehajtások, és felszámolási eljárások.

**Takács Zoltán:** Akkor a 20 %-os csökkenés az tekintélyes a korábbi évekhez képest

**Földvári-Nagy László:** Szavazásra bocsátom a határozati javaslat elfogadását.

**Telki Község Képviselő-testülete**

**Pénzügyi Bizottsága**

**26/2016. (V.30.) PÜB. számú**

**állásfoglalása**

A Pénzügyi Bizottság 3 igen szavazattal – 3 fő bizottsági tag volt jelen az ülésen - egyhangúan elfogadásra javasolja a képviselő-testületnek a helyi adó és gépjárműadó bevételek alakulásáról, 2016.április 30-i állapot szerint alakulásáról szóló beszámolót.

*Király Péter és Szigeti Antal megérkezett.*

**2. A 2015. évi költségvetés végrehajtásáról szóló beszámoló megtárgyalása.**

**Előterjesztő: Polgármester**

**Deltai Károly:** A hivatal részéről nincs kiegészítésem az előterjesztéshez.

**Földvári-Nagy László:** Van e esetleg még hozzászólás?

**Fillinger Zsófia:** Külön köszönöm a részletes beszámolót, amelyre évek óta vártam.

**Halász Terézia:** Én kérdeznék. A fő összesítőben a bevételek és kiadások közötti különbség 17,6 Mft.

**Vetési Vincéné:** A 205.195.000 Mft az a Polgármesteri Hivatal, az Óvoda, és az Iskola összes pénze. Vannak olyan elszámolások, melyek módosítják a költségeket. A 7.tábla mutatja a maradványtételeket, ami módosító tényezők hatására jött létre. Az Önkormányzatnál a maradvány 205.195.000 Mft –ból effektíve az Önkormányzat 195 Mft és a Polgármesteri Hivatal, valamint az Óvoda 175 Mft maradt, úgy, hogy kifizettük a körforgalmat.Tehát megvan.

**Halász Terézia:** Még egy kérdésem lenne a védőnői szolgálat 10 pár Milló Ft-val kapcsolatban.

**Vetési Vincéné:** 14 Mft. A védőnőknél a bérek és az Önkormányzatnál a működéssel kapcsolatos díj, amelybe benne van a bérleti díj is és az összes közüzemi számla is. Tulajdonképpen a bevétel teljesítésnél itt meg valamit megkapunk mi is. Az OEP-től megkapjuk a 8,5 Mft-ot, és ezen felül a védőnők bérére és rendelők üzemeltetésére. Jelentős kiadás a bérleti díj ebből.

**Földvári-Nagy László:** Kérdezném, hogy a zárszámadást és a rendeletet elfogadja-e a Bizottság?

**Telki Község Képviselő-testülete**

**Pénzügyi Bizottsága**

**27/2016. (V.30.) PÜB. számú**

**állásfoglalása**

A Pénzügyi Bizottság 5 igen szavazattal – 5 fő bizottsági tag volt jelen az ülésen - egyhangúan elfogadásra javasolja a képviselő-testületnek a 2015. évi költségvetés végrehajtásáról szólóbeszámolót.

**3. Tájékoztató Telki község Képviselő-testülete 2016. évi költségvetésének I. negyedéves végrehajtásáról.**

Előadó: Polgármester

**Földvári-Nagy László:** Ha a Hivatal részéről nincs kiegészítés kérem a Bizottságot, hogy szavazzon!

**Telki Község Képviselő-testülete**

**Pénzügyi Bizottsága**

**28/2016. (V.30.) PÜB. számú**

**állásfoglalása**

A Pénzügyi Bizottság 5 igen szavazattal – 5 fő bizottsági tag volt jelen az ülésen - egyhangúan elfogadásra javasolja a képviselő-testületnek a 2016. évi költségvetés I. negyedéves végrehajtásáról szóló tájékoztatót.

**4. Beszámoló a Környezetvédelmi Alap 2015. évi felhasználásáról**

**Előterjesztő: Polgármester**

**Földvári-Nagy László:** A hivatal részéről van e kiegészítés?

**Deltai Károly**: Igen van. Nincs aktivitás a pályázók részéről. A következő testületi ülésre szeretnék összeírni, olyan témát, ami a zöldtémákkal foglalkozik. Pl: parkok növényesítése itt a forrás. Jó lenne a forrást és a lehetőségeket párosítani. Javaslom, hogy a következő ülésen tárgyaljunk róla.

Konkrét javaslatot szeretnék felvetni, hogy az itt lévő pénz felhasználásra kerüljön.

**Halász Terézia:** Korábban az önkormányzat kapta meg a feladatot, hogy összeírja.

**Deltai Károly:** Várjuk, hogy konkrét pályázatok induljanak és ezért javaslom, hogy a feladat találkozzon a forrással. Információ hiányzik, amire várunk, hogy felhasználhassuk.

**Földvári-Nagy László**: Kérem szavazzanak a Bizottság tagjai a napirendről.

**Telki Község Képviselő-testülete**

**Pénzügyi Bizottsága**

**29/2016. (V.30.) PÜB. számú**

**állásfoglalása**

A Pénzügyi Bizottság 5 igen szavazattal – 5 fő bizottsági tag volt jelen az ülésen - egyhangúan elfogadásra javasolja a képviselő-testületnek a Környezetvédelmi Alap 2015. évi felhasználásáról szóló tájékoztatót.

**5. Óvoda építésére, fejlesztésére VEKOP 6.1.1-15 számú pályázat benyújtásáról**

**Előadó: Polgármester**

**Deltai Károly:** ezzel a kérdéssel kapcsolatban Hoós Péter kollégám fog válaszolni érdemben.

**Fillinger Zsófia**: Miért férőhelybővítésre és nem a főzőkonyha kialakítására pályázunk, amire a községnek nagy szüksége lenne.

**Deltai Károly**: Már vannak férőhely problémák

**Fillinger Zsófia:** Komoly igény lenne a főzőkonyhára itt a településen

**Deltai Károly**: Erre pályáztunk. Ha változtatnánk az idő és pénz lenne újra.

*Móczár Gábor megérkezett.*

**Halász Terézia**: Ha megvalósul a kötelező bölcsödei foglalkozás, akkor ezekből a férőhelyekből fogjuk biztosítani?

**Deltai Károly**: Arra szeretnénk pályázni, hogy jelenleg az ovódáskorú gyerekeknek tudjuk biztosítani a helyet, mivel most maximált létszám van.

**Lack Mónika:** Csoportszoba bővítésről van szó. A pályázat alapján bruttó 161 Mft a költségvetés. Tartalmazza az összes költséget. Arról kell dönteni, hogy támogatjuk a pályázat benyújtását? Holnapi határidő van a pályázat benyújtására. A pályázatíró cég 8 Mft-os sikerdíjjal számol sikeres pályázat esetén. Ez nem támogatható a pályázatból.

**Lack Mónika**: Ez a pályázat tulajdonképpen a II. üteme a Tengelic utcai építkezésnek

**Hoós Péter**: Komolyabb energetikai előírásoknak kell megfelelni, ami drágítja a beruházást. Napelemek is vannak benne, ami megújuló energiaforrásnak számít.

**Telki Község Képviselő-testülete**

**Pénzügyi Bizottsága**

**30/2016. (V.30.) PÜB. számú**

**állásfoglalása**

A Pénzügyi Bizottság 4 igen és szavazattal és egy tartózkodással – 5 fő bizottsági tag volt jelen az ülésen - elfogadásra javasolja a képviselő-testületnek a Óvoda építésére, fejlesztésére VEKOP 6.1.1-15 számú pályázat benyújtásáról szóló előterjesztést.

**Lack Mónika**: egyéb a pályázatban szereplő sikerdíjról is dönteni kellene, amit a szerződés nem tartalmaz.A támogatási összeg 4 %-a

**Földvári-Nagy László**: Tehát szavaznunk kell a 4%-os sikerdíj támogatásáról is. Kérem szavazzunk.

**Telki Község Képviselő-testülete**

**Pénzügyi Bizottsága**

**31/2016. (V.30.) PÜB. számú**

**állásfoglalása**

A Pénzügyi Bizottság 4 igen szavazattal és egy tartózkodással – 5 fő bizottsági tag volt jelen az ülésen - elfogadásra javasolja a képviselő-testületnek az Óvoda építésére, fejlesztésére VEKOP 6.1.1-15 számú pályázat benyújtásával összefüggésben a pályázatíró cég részére kifizetendő sikerdíjról.

**6. Önkormányzati feladatellátást szolgáló fejlesztések támogatásra vonatkozó Pályázat benyújtásáról**

**Előadó: Polgármester**

**Földvári-Nagy László**: Az önkormányzat részéről van e hozzászólás?

**Lack Mónika**: Annyit szeretnék hozzáfűzni, hogy tavaly is indultunk ezen a pályázaton. Kivettük a sport eszközöket belőle mint tételt. Csak az útépítést hagytuk benne. 18 Mft ról van szó. Változott idén az adóerőképességünk és nem az I. hanem a II-es csoportba tartozunk, így 3.000.000.- Ft önrészt kell hozzátenni.

**Földvári-Nagy László**: Műfüves pályát ne lehetne esetleg beletenni?

**Deltai Károly**: Nem, azt már máshol megy.

**Földvári-Nagy László**: A 4,3 MFt-os önrésszel is igényeljük ezt a 18Mft-os pályázatot. Kérem szavazzunk!

**Telki Község Képviselő-testülete**

**Pénzügyi Bizottsága**

**32/2016. (V.30.) PÜB. számú**

**állásfoglalása**

A Pénzügyi Bizottság 5 igen szavazattal egyhangúlag – 5 fő bizottsági tag volt jelen az ülésen - elfogadásra javasolja a képviselő-testületnek az Önkormányzati feladatellátást szolgáló fejlesztések támogatásra vonatkozó Pályázat benyújtásáról szóló előterjesztést.

**7. A VEKOP-1.3.2-15 Turisztikai szervezetek (TDM) fejlesztése című felhívás keretében benyújtandó pályázathoz kapcsolódó nyilatkozatról**

**Előadó: Polgármester**

**Deltai Károly**: meghívtam a Zsámbéki-medence turisztikai fejlesztésével foglalkozó egyesület tagjait. Ezen a pályázaton Zsámbék és Telki csak közösen tud pályázni, amit majd elmondanak nekünk, hogy miért is? Bele lehetne tenni egy kerékpárút felújítás, kialakítást vagy a zarándok út felújítáását Budajenő és Telki között. Ezzel a turizmust is tudnánk támogatni, mivel konkrét megfogható ötlet formájában jelene meg.

**Móczár Gábor**: Akkor a Zsámbékiak felvállalják ezek szerint az együttműködést? Ehhez több település is tartozik?

**Deltai Károly**: Tisztelettel üdvözlöm a BÖK pályázati lehetőséggel kapcsolatban a meghívottakat. Kérem tájékoztassa a pályázatról, hogy is néz ki pénzügyileg a támogatás az idegenforgalmi adó tekintetében, ami mozgó tényező.

**Antall Zsuzsanna:** Szép jó napot kívánok! Bemutatom kollégáimat: Barabás Éva, Racsmány Dömötör, Jussoi Tamás. Kiemelt turisztikai programokkal foglalkozom szerte az országban. megkeresést kaptunk turisztikai területen. Mi is az a TDM? Több ülésen is voltam már ahol az ifa és a TDM volt a fő kérdés. A helyi és térségi TDM-nél kötelező az együttműködés. Szemléletváltás szükséges a turisztikában. A TDM lényege, hogy a település a megkapott feladatát megtudja valósítani. De hogyan? Nem tudja és ehhez kell a medence, mert egyedül nem megy. Ehhez kell, hogy az önkormányzatok összefogjanak. 20 Mft-ot lehetne igényelni a pályázaton, ami minimális pénz, de lehet vele egy egységes arculatot kialakítani a VEKOP igénybevételével. A cél a közös önkormányzati együttműködés. A kollégáktól lehet egyfajta rálátást kérni.Átadnám a szót Barabás Éva kolléganőnek.

**Barabás Éva:** a pályázat feltétele, hogy a települések az Ifa 25%-át átadják a projekt megvalósítás ideje alatt. 7 év.

Pályázat célja:

* kötelezően megvalósítandó tevékenységek
* termékfejlesztési : helyi termékek, borok
* ezekről lehet ötletelni. Szeretnénk kérni, hogy nevezzék meg mi az igény?
* bizonyos terv a szervezet fejlesztésére fordítjuk. Egyesület tagjainak képzése(belföldi és külföldi tanulmányút oda ahol műkődő TDM rendszer van)
* térképnyomtatás, egyedi arculat

**Vetési Vincéné:** Mennyi az a támogatás?

**Antall Zsuzsanna:** 27Mft

**Lack Mónika:** Mikorra kell benyújtani a pályázatot?

**Antall Zsuzsanna**: Már be kellett nyújtani, de ezeknek folyton újrainduló határidejük van.

**Halász Terézia:** 7 éven keresztül 25% Idegenforgalmi adó összeget kellene átadni?

**Racsmány Dömötör**: kérdezte,(LM) hogy van a pontozás? Mi 2 ponton is eltérünk, hogy közös összefogás legyen, a kedvezőbb finanszírozás végett. Az együttműködést később is lehet hasznosítani. Zsámbékon, már megszületet az összefogás. A pályázat úgy szól, hogy minden tagnak el kell fogadni.

**Deltai Károly**: Pénzügyi szempontból is szeretnénk átlátni a pályázatot.

**Móczár Gábor**: Telki nem igazán turisztikai célpont. Telkinek van egy hosszútávú rekreációs kerete. Hogyan tud ez Telki esetében igazán megjelenni a 25%-os IFA tekintetében?

**Racsmány Dömötör:** Zsámbékon is hasonló a helyzet. Egy hely fedi le a vendégéjszakákat. Az a cél, hogy az egyoldalú bevétel keretekből ki lehessen lépni. A szolgáltató oldalt kellene erősíteni.

**Barabás Éva**: Külön kell kezelni a 4,5 Mft-ot, amit konkrétan ide lehetne hozni. Amit rögtön be lehet hozni. Utána pedig a szolgáltató felé elmozdulni. Ez vonzza a befektetőket.

**Móczár Gábor:** Ebbe kellenek befektetők, de mi van ha nem jönnek?

**Barabás Éva**: Egységes arculatot kell kialakítani

**Móczár Gábor**: A Telki támogatás 7 éven keresztül összesen kb. 10 Mft jelentene?

**Lack Mónika**: Tárgyiasult infrastruktúra megvalósulhat e?

**Deltai Károly**: Konkrétan megvalósulhat-e kerékpár út vagy lovas pihenő?

**Szigeti Antal**: Zsámbéknak ez sokkal kevesebből valósul meg, kevesebbel járul hozzá.

**Antall Zsuzsanna**: vannak olyan önkormányzatok, ahol az ifának 100%-át átadják a TDM-nek.

**Deltai Károly**: Telkinek nincs szüksége soft beruházásokra. 6 Mft a lényeg. Ez megfoghatóan mire megy?

**Móczár Gábor**: Igazából nem csak a 6 Mft, hanem a 4 Mft is itt Telkiben nem érvényesül. Itt nincs semmi olyan látnivaló. Budakörnyéki kincsek nem Telkié, hanem mindenkié. Itt nincs létjogosultsága turisztikai információs szolgáltatásnak.

**Barabás Éva**: A 6 Mft-ot az önkormányzat határozza meg mire szeretné költeni. Sajnos vannak olyan szervezetek, akik a munkatársakra költik az összeget.

**Jussó Tamás**: a pályázat feltétele, hogy 30 ezer vendégéjszakának kell lennie. Ezt csak a két település tudja együtt produkálni. Szeretnénk az Önök támogatását megkapni.

**Móczár Gábor**: Érezhető az Önök pályázatából, hogy Telki nélkül nem tud indulni a TDM. Amit befizetünk azt a végén visszakapjuk.

**Barabás Éva**: Nekünk a 25% Ffa kell, amit valahogy mi visszajuttatunk. Telki 2008 óta tag. Itt egy lehetőséget tudunk adni. Hosszú távon a Zsámbéki – medence egyesülése lenne a cél.

**Földvári-Nagy László**: Mi a végső benyújtási határidő?

**Jussó Tamás**: Arra gondoltunk, hogy előbb benyújtjuk és nem várunk többszöri benyújtásra, hogy elfogyjon esetelg. Mi a Térséget képviseljük. Dobbantóként szükséges a medence együtt.

**Földvári-Nagy László**: Én most nem tenném fel szavazásra, félek az eredménytől. Ezért későbbi időpontot javaslok a megbeszélésére.

**Móczár Gábor**: Hatékonyabb, ha kisebb körben beszéljük meg.

**Deltai Károly**: péntek reggel 7.30-kor találkozzunk és egyeztessünk és most vegyük le a napirendről az előterjesztést.

**A Pénzügyi Bizottság egyhangúlag határozathozatal nélkül úgy dönt, hogy az előterjesztést leveszi napirendjéről.**

**8./A Telki 1105 hrsz-ú ingatlanban lévő tulajdoni hányad térítésmentes átruházásáról**

**Előadó: Polgármester**

**Földvári-Nagy László**: A Boszorkányvölgyi telkekről beszélünk. Térítésmentesen átadott tervezetet elfogadjuk?

**Telki Község Képviselő-testülete**

**Pénzügyi Bizottsága**

**33/2016. (V.30.) PÜB. számú**

**állásfoglalása**

A Pénzügyi Bizottság 5 igen szavazattal egyhangúlag– 5 fő bizottsági tag volt jelen az ülésen - elfogadásra javasolja a képviselő-testületnek az Önkormányzati feladatellátást szolgáló fejlesztések támogatásra vonatkozó Pályázat benyújtásáról szóló előterjesztést.

**9. Szabadidős rendőr foglalkoztatásáról**

**Előterjesztő: Polgármester**

**Telki Község Képviselő-testülete**

**Pénzügyi Bizottsága**

**34/2016. (V.30.) PÜB. számú**

**állásfoglalása**

A Pénzügyi Bizottság 5 igen szavazattal-egyhangúlag – 5 fő bizottsági tag volt jelen az ülésen - elfogadásra javasolja a képviselő-testületnek a Szabadidős rendőr foglalkoztatásáról szóló előterjesztés elfogadását.

**10./ Telki Község Önkormányzat Közbeszerzési Szabályzatának módosításáról**

**Előterjesztő: Polgármester**

**Telki Község Képviselő-testülete**

**Pénzügyi Bizottsága**

**35/2016. (V.30.) PÜB. számú**

**állásfoglalása**

A Pénzügyi Bizottság 5 igen szavazattal-egyhangúlag – 5 fő bizottsági tag volt jelen az ülésen - elfogadásra javasolja a képviselő-testületnek Telki Község Önkormányzat Közbeszerzési Szabályzatának módosításáról szóló előterjesztést.

**11./ Telki viziközművek 15 éves gördülő fejlesztési Terv módosításáról**

**Előadó: Polgármester**

**Hoós Péter:** 2 emelő beépítésére van szükség, a védő távolság 150 m-ről 20 méterre történő csökkentése érdekében.

**Takács Zoltán**: Nem úgy volt, hogy előre vesszük valamilyen pályázatot.

**Deltai Károly:** Csütörtökön megyünk egyeztetni, ez most nem a pályázathoz hanem a módosítás a HÉSZ-ben szereplő védőtávolság szabályozásához kell**.**

**Földvári-Nagy László:** Kérem szavazzunk.

**Telki Község Képviselő-testülete**

**Pénzügyi Bizottsága**

**36/2016. (V.30.) PÜB. számú**

**állásfoglalása**

A Pénzügyi Bizottság 5 igen szavazattal-egyhangúlag – 5 fő bizottsági tag volt jelen az ülésen - elfogadásra javasolja a képviselő-testületnek Telki viziközművek 15 éves gördülő fejlesztési Terv módosításáról szóló előterjesztést.

**12. Nyilatkozat elővásárlási jog gyakorlásáról**

**Előadó: Polgármester**

**Lack Mónika**: Itt minden ingatlan esetén úgy jártunk el a megállapodásban, hogy elővásárási jogunk legyen. Ennél e teleknél 11,5 Mft az ár, jóval alacsonyabb a piaci árnál. Mivel ez jó ár, jó befektetés is lehet.Van egy vevő. Ha nem nyilatkozunk, akkor eladhatja. El kell dönteni, hogy visszavásároljuk e vagy nem?

**Deltai Károly**: Nincs stratégia jellegű helyen.

**Vetési Vincéné:** 16 Mft helyett 11,5 Mft ért.

**Földvári-Nagy László:** Kérem, hogy szavazzunk

**Telki Község Képviselő-testülete**

**Pénzügyi Bizottsága**

**37/2016. (V.30.) PÜB. számú**

**állásfoglalása**

A Pénzügyi Bizottság 5 igen szavazattal-egyhangúlag – 5 fő bizottsági tag volt jelen az ülésen – nem támogatja a Nyilatkozat elővásárlási jog gyakorlásáról szóló előterjesztést.

Egyebek

Az ülésen több kérdés, hozzászólás, észrevétel nem hangzott el. A bizottság levezető elnöke megköszönte a jelenlévők munkáját, az ülést bezárta.

Földvári Nagy László Szigeti Antal

Elnök bizottsági tag